BASA ATJÈH SANTEUËT NEUDUËK ( STANDARD )\n"Tiëp-tiëp ka Neupeuëlahé bansa uléh Allah, maka Neupeuna tjit basa dan nanggroë\nkeu bansa njan, supaja bèk meuteuëng bajeuëng hudép di ateuëh bumoë."\nLagèë njang ka geutanjoê teupeuë bahwa basa Atjèh hana meuakhé deungon 'an', lagèë basa meulaju.\nBasa Atjèh kon me-asai nibak basa daèrah dan kon tjit nibak basa sukèë , lagèë njang ka dji-peu-ubiët-ubiët lé Indônèsia.\nMiseuëdjih basa Norwé na djingui teunamah haraih-haraih hudép (Æ, Ø, Å) tjintodjih: lærer (gurèë), ØST (timu), SPRÅK (basa) "uten språk ikke noen liv" (meunjoë hana basa sidroë-droë ureuëng handjeuët dji-meu-hudép).\nMeunan tjit basa Djeureuman na haraih-haraih teunamah (Ä, Ü,Ö) "Die schönsten Träume von Freiheit werden im Kerken geuträumt" ("tjita-tjita njang that lambông teuka di dalam glap njang seupôt lam tanôh"). "Freiheit geht über Sillber und Gold" (meudéhka njan leubèh nibak pirak dan meuëh).\nMeunan tjit geutanjoë Atjèh, meunjoë di wilajah Pidië neu-mariët "peuë", di wilajah Pasè neu-mariët "puw" , di Atjèh Rajek blah roët barat neu-mariët "peu".\nDi pasèë meunurôt loghat Pasè, di Peureulak, Meulabôh, Singkél, Blang Pidië, Bakongan meunurôt lakap nanggroë njan maséng-maséng. Na tjit saboh nariët laén meukeusud, lagèë miseuëdjih di Atjèh Rajek makna "barôh" geumeukeusud di mijub, di wilajah laén geubôh makna laén lom.\nBeu ta-ingat !\nTiëp-tiëp saboh bansa meunjoë ka teuwo keu basa droë djih, maka akan teuwo keu seudjarah droë djih, gadoh meuneumat, gadoh lampôh djeurat êndatu, gadoh naggroë dan akan gadoh sigala-gala djih keu geuneurasi uroë njoë dan masa ukeuë.\nDi mijub njoë nakeuëh tjinto tjara teumuléh basa Atjèh njang ka neususôn keulai meunurôt International phonetic system. Geutanjoë han sagai-sagai tangui tjara teumuléh basa meulaju njang barô lagèë di Malaja, Singapura dan Brunei, peulom basa njang dji peuna-peuna; basa Meulaju njang ka dji peurusak dji tuka také na di Indônèsia\n1) a - mata, gata, raba, bala, kala, buta, saba, laba, sangka, bara,dada\n2) i - ikat, iman, ilham, iseuëng, iléh, Iran, Islam, inseuëh, inong\n3) u - ulat, utak, utok, ugoh, ukeng, urat, ulim, ureuëng, useuëng, uram, upah, ulah, ubat\n4) e - le, tahe, beh, beuhe, tet, bet naleuëng, tjet ngon reunong\n5) é - ék,kéh, pék-pék kuwéh, gréh-gréh, tjirét, bukét, sakét, maté, apét\n6) è - èk, hèk, pèh-pèh, meugrèk-grèk, kèh-kèh, prèk-prèk, pakèh, salèh\n8) èë - watèë, palèë, kajèë, brithèë, dilèë, lakèë, angkèë, asèë, malèë\n9) eu - peuta, teumpat, leumeh, leumah, reubah, teulat, seumah, teulah\n10) euë - kareuëh, limeuëh, kikeuëh, kireuëh, lheuëh, bibeuëh, aweuëh\n11) `ië - `iëk, pr`iëk, su meu-br`iëk-br`iëk, leum`iëk\n12) O - kom, prom, hantom, lom-lom, balum soh, Po teuh Allah\n13) Ô - ulôn, phôn, thôn, ôn, bôn, kôm, djarôm, boh rôm-rôm, kawôm\n14) `O - soê teu`oh peulaku ?, hana me`oh sa`oh lé, `oh no keuëh dilèë\n15) `Ô - soë teu`ôh peukara njan bak gata ?\n16) Oë - rugoë, gantoë, pudjoë, sagoë, paloë, sidroe, badjoë, taloë, uroë\n17) uë - kuëh, puëh, aluë, suë teubèë, karuë, bruë, ka rabuë, lhuë\n18) ui - reului, phui, ngui, meusui-sui, meutui, bui, boh seutui, krui\n1) sj - sjarat, meusjén that keu gata, sjèëdara, Sjèh Lah Geunta\n2) dj - djalan, djih, djameuën, djareuëng, djangka, Djawa, djeumala\n3) tj - tjara, tjangklak, tji, tjok, tjakra, tjapiëk, tjinuët, tjiriëk, tjantôi\n4) ph - pha, phak, phong, phôk, phang-phô, phét, pheuët\n5) ng - ngon, ngiëng, ngui, meu-ngèng-ngèng di luwa keulumbu, ngeuët\n6) bh - bhaih, bhôi, bhôm, bhan dalam, bh`oh su leumoë\n7) lh - lheuëh, lhat, lhop, lhih, lhôh, lhoh, lhap, lhet naleuëng\n8) dh - dhoë, dhet, dhiët, meu-dhap-dhap\n9) th - thô, that, bèk ka thôk-thôk, bèk ka tham-tham\n10) nj - njang, nja k him, njoë, njan, njum\n11) kh - kha, ukheuë, meu-khèp-khèp, saboh khong, khôp, djakhap\n12) rh - rhuëng, rhak, rhup, rhuëp, rhap, rhet ateuëh bak kajèë, rhang\nDiposting oleh Aceh Top News di 04.20